text: বাঘমানব বা মায়াবাঘ বা ওয়ারটাইগার হল এক  ধরনের লিকানথ্রোপ।এরা মানুষ থেকে অভিশাপের কারণে বাঘে পরিণত হয়। অন্য বাঘমানবের থেকে কামড় বা খামচির মাধ্যমে ও এরা বাঘমানবে পরিনত হয়। এটির  মানুষের বুদ্ধি এবং  বাঘের শক্তি ও গতি আছে।এই জানোয়ারের বাঘের  ঘন নখর এবং তীক্ষ্ণ দাঁত আছে। যাতে এটি তার শিকার  করতে পারে এবং  কামড় দিতে পারে।এই পৌরাণিক হাইব্রিড জানোয়ার মানব শিকারে  জঙ্গলে ঘোরে।রাতে তারা তাজা রক্তের ক্ষুধা মেটাতে এরা আক্রমণ করে।কিংবদন্তি অনুসারে বিভিন্ন উপায় রয়েছে যার মাধ্যমে একজন ব্যক্তি এই  রূপে পরিণত  হতে পারে।কেউ কেউ বিশ্বাস করে যে কেবলমাত্র সেই ব্যক্তিরা যারা খারাপ জীবনযাপন করে এবং মরে যাওয়ার সময় কেবল ক্ষমা চায় তারা এই বাঘের মতো দৈত্যে রূপান্তরিত হবেন।
  
  ভারত
  প্রচলিত আছে ভারতে প্রায়শই এটি খারাপ যাদুকরের অভিশাপে হয়ে থাকে। এটি পশুপাখির জন্য একটি বিপদ হিসাবে চিত্রিত । যে কোনও সময় মানুষকে খাওয়ার দিকে ঝুঁকতে পারে। এই কাহিনীগুলি ভারতের রয়েল বেঙ্গল টাইগারের মুখোমুখি হওয়া মানুষদের কাছ থেকে ভ্রমণকারীদের মাধ্যমে ভারত ,পারস্য ও অন্যান্য দেশে ছড়িয়ে পড়েছিল।উড়িষ্যার খোন্দ আদিবাসিদের বিশ্বাস  তাদের জন্য বাঘ বন্ধু এবং সে তাদের ক্রোধ তাদের শত্রুদের জন্য সংরক্ষিত রাখে। একজন ব্যক্তি ন্যায়বিচার বা প্রতিশোধ নেওয়ার জন্য বাঘের রূপ নেয় । ভারতের নৈনিতালে ও ব্যাঙ্গালোর এর জংগলের আদিবাসীরা মনে করে কিছু গুনীন বাঘের রূপ ধরতে পারে। জিম করবেট, কেনেথ এ্যন্ডারসন এর লেখাতে ও এরকম লোককাহিনী পাওয়া যায়।  তারা মনে করে কারো উপরে অপদেবতা ভর করে তাকে বাঘে রূপান্তরিত করে।গারোরা এদের মাতচাদু  বলে। সুন্দরবন এ বাঘ নিয়ে আছে নানা রহস্যময় কাহিনী।এতে বাঘের রূপ ধরা মানুষের কথা বলা হয়।এরা গাছ হয়ে জংগলে দারিয়ে থাকে দিনে, রাতে বাঘ হয়ে শিকার করে। এমন অনেক গুজব সেখানে প্রচলিত।বনের কাছাকাছি গ্রামগুলোতে একটি রূপকথার কাহিনী রয়েছে যে এক নির্দিষ্ট ধরনের   বাঘের কামড়  একজন ব্যক্তিকে বাঘমানবে রূপান্তরিত করে দিতে পারে। যদি সেই ব্যক্তি বেঁচে থাকে এবং বাঘ খালি হাতে লড়াইয়ের মধ্য দিয়ে বেঁচে থাকে।এই বাঘগুলিকে 'মায়া বাঘ' বলা হয়।
  
  চীন
  চীনা কিংবদন্তিতে প্রায়ই এদের বংশগত অভিশাপ বা প্রতারণামূলক ভূতের শিকার হিসাবে বর্ণনা করা হয়েছে। প্রাচীনকালে চীনারা মনে করত যে  হান চাইনিজ ব্যতীত প্রতিটি জাতি মানুষের ছদ্মবেশে আসলে প্রাণী । যারা  তাদের আসল রুপে ফিরে যেতে পারত। বাঘের দ্বারা নিহত লোকদের ভূতগুলি "চ্যাং" (伥) নামে পরিচিত।এরা  অতিপ্রাকৃত ।এরা  বাঘ যাতে আরও বেশি মানুষকে হত্যা করে তা নিশ্চিত করার জন্য তাদের সমস্ত শক্তি ব্যয় করে। এর মধ্যে কিছু ভূত সাধারণ মানুষকে নরখাদক বাঘমানবে  পরিণত করার জন্য দায়ী ।
  
  জাপান
  জাপানি লোককাহিনীতে বাকেনেকো নামক প্রায় একই রকম এক প্রাণী রয়েছে ।যা কিটসুন (শিয়াল দেবতার আত্মা) এবং বেক-ডানুকি (জাপানি  কুকুর দেবতার আত্মা) এর অনুরূপ।
  
  থাইল্যান্ড
  থাইল্যান্ডে লোককাহিনী অনুসারে একটি বাঘ  অনেক মানুষকে খেলে সে বাঘমানবে পরিণত হয় । এছাড়াও অন্য ধরনের বাঘমানব রয়েছে যারা মহাশক্তি সম্পন্ন যাদুকর। যারা বিভিন্ন প্রাণীর রুপ ধারণ করতে পারে।
  
  ইন্দোনেশিয়া এবং মালয়েশিয়া
  ইন্দোনেশিয়া এবং মালয়েশিয়া উভয় ক্ষেত্রেই হরিমাউ জাডিয়ান নামে পরিচিত এক ধরনের বাঘমানব রয়েছে। ইন্দোনেশীয় দ্বীপ জাভার কেন্দ্রীয় অঞ্চলের লোককাহিনী মতে উত্তরাধিকার সূত্রে মন্ত্র ব্যবহার, উপবাস এবং ইচ্ছাশক্তির মাধ্যমে প্রাণীতে পরিবর্তিত হতে পারে। যখন ক্ষুধার্ত হলে বা  প্রতিশোধ গ্রহণের কারণে হয় তারা এর ব্যবহার করে।  মানুষের বিরুদ্ধ নয়। বলা হয় যে এরা কেবলমাত্র রাতে  প্রাণী রূপ গ্রহণ করে এবং বুনো শূকর থেকে বৃক্ষকে রক্ষা করে। এই বিশ্বাস  দৃঢ়ভাবে প্রমাণ করে যে শেপশিফটাররা তার বন্ধুবান্ধবকে ততক্ষণ চিনতে পারে না যতক্ষণ না তারা তাদেরকে নাম ধরে ডাকে । যারা তাকে ভিক্ষা দিতে অস্বীকার করে তাদের প্রতিশোধ নিতে নিজেকে প্রাণীতে রূপান্তরিত করে। কিছুটা  খোন্দদের বিশ্বাসের মত। তাদের জন্য বাঘ বন্ধু এবং সে তাদের ক্রোধ তাদের শত্রুদের জন্য সংরক্ষিত রাখে। একজন ব্যক্তি ন্যায়বিচার বা প্রতিশোধ নেওয়ার জন্য বাঘের রূপ নেয় ।
  
  মিডিয়া
  বাঘ বন্দি খেলা(ধারাবাহিক)-এটি একটি ভারতীয় বাংলা সিরিয়াল যা শীগ্রই জি বাংলা চ্যানেলে আসছে।
  জুনুন(সিনেমা)-একটি ভারতীয় হিন্দি সিনেমা।
  মিডনাইট, টেক্সাস ( ২০১৭ - ২০১৮)- এটি একটি আমেরিকান অতিপ্রাকৃত এনবিসি টেলিভিশন সিরিজ। ফ্রাঙ্কোয়েস আরনাউড, ডিলান ব্রুস, প্যারিসা ফিটস-হেনলি, আরিয়েল কেবেল, জেসন লুইস, পিটার মেনসাহ, সারা রামোস, ইউল ওয়াজকেজ ও শান ব্রিজার্স অভিনীত।লেখক শার্লাইন হ্যারিস।এতে শ্রদ্ধাভাজন এমিলিও শিহান ওরফে "আরইভি" হ'ল একজন ওয়ারটাইগার যে টেক্সাসে মধ্যরাতে নিজস্ব কবরখানা এবং বিবাহ চ্যাপেলের সভাপতিত্ব করেন।
  মিডনাইট, টেক্সাস- লেখক শার্লাইন হ্যারিসের লেখা একই নামের একটি বইয়ের সিরিজ ।
  আই পুট এ স্পেল অন ইউ এর সাম্প্রতিক পর্বে  যুবতী মেরি এই পৌরাণিক কল্পিত হাইব্রিডের আলাদা সংস্করণ হিসাবে উপস্থাপিত হয়েছিল।
  ডানজিওনস এন্ড‌ ড্রাগন হল এমন এক গেম যা খেলোয়াড়ের প্রতিটি চরিত্রের জন্য ক্ষমতা, চরিত্র শ্রেণি, আর্মার ক্লাস এবং ম্যাজিক আইটেমের মতো ধারণা চালু করেছিল।এতে বাঘমানব মূল গেমের ১৯৭৪  হোয়াইট বক্স সেটটিতে অন্তর্ভুক্ত ছিল।
  ট্র্যাকিং দ্য ওয়ারটাইগার :সুপার ন্যাচরাল ম্যান ইটারস অব ইন্ডিয়া, চায়না অ্যান্ড সাউথইস্ট  এশিয়া-প্যাট্রিক নিউম্যান
  মায়াবাঘের শহর-এটি একটি বাংলাদেশি উপন্যাস।লেখক রকিব হাসান।এটি মায়াবাঘ বা বাঘমানবকে নিয়ে।
  মায়াবাঘ-এটি তিন গোয়েন্দা সিরিজের একটি উপন্যাস।লেখক শামসুদ্দীন নওয়াব।এটি আবর্তিত হয়েছে মায়াবাঘের কাহিনী নিয়ে।
  
  তথ্যসূত্র
  
  বিষয়শ্রেণী:সুন্দরবন
  বিষয়শ্রেণী:দানব
  বিষয়শ্রেণী:পৌরাণিক মানুষ আকৃতি
  বিষয়শ্রেণী:ভারতীয় সংস্কৃতি
title: বাঘমানব